OpenLLM-France/wikimedia huggingface dataset:
# Andelarre

Andelarre Frantziako udalerria da, Saona Garaia departamenduan dagoena, Borgoina-Franche-Comté eskualdean. 2013an 119 biztanle zituen.

## Demografia
### Biztanleria

2007an Andelarre udalerrian erroldatutako biztanleak 119 ziren. Familiak 44 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 24 seme-alabarik gabeko familiak ziren, 12 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 49 etxebizitza zeuden, 47 familiaren etxebizitza nagusia ziren, 1 bigarren erresidentzia bat zen eta 1 hutsik zegoen. 47 etxeak ziren eta 2 apartamentuak ziren. 47 etxebizitza nagusietatik 39 bere jabearen bizilekua ziren eta 8 alokairuan okupaturik zeuden; 1ek hiru gela zituen, 9 etxek lau zituzten eta 37 etxek bost zituzten. 37 etxek euren parking plaza propioa zuten azpian. 14 etxetan ibilgailu bat zegoen eta 32 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Andelarre udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 4 |
| 0 | 75-79 | 0 |
| 4 | 70-74 | 0 |
| 4 | 65-69 | 0 |
| 4 | 60-64 | 4 |
| 0 | 55-59 | 4 |
| 16 | 50-54 | 12 |
| 4 | 45-49 | 4 |
| 0 | 40-44 | 0 |
| 0 | 35-39 | 4 |
| 8 | 30-34 | 12 |
| 4 | 25-29 | 0 |
| 0 | 20-24 | 0 |
| 8 | 15-19 | 4 |
| 4 | 10-14 | 8 |
| 8 | 5-9 | 8 |
| 4 | 0tik 4ra | 12 |

## Ekonomia

2007an lan egiteko adina zuten pertsonak 83 ziren, horien artean 56 aktiboak ziren eta 27 inaktiboak ziren. 56 pertsona aktiboetatik 54 lanean zeuden (29 gizon eta 25 emakume) eta 2 langabezian zeuden (1 gizon eta 1 emakume). 27 pertsona inaktiboetatik 13 erretiraturik zeuden, 6 ikasten zeuden eta 8 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra ibilgailuen saltze eta konpontze enpresa batena zen.

## Hezkuntza eta osasun ekipamenduak

2009an 3 haur-eskola eta inguruko herriekin osatutako barreiatutako lehen-hezkuntzako eskola 1 zegoen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q254847
* Multimedia: Andelarre / Q254847
# Andelfingen

Andelfingen honakoa izan daiteke:
* Andelfingen (Alemania), Alemaniako herria.
* Andelfingen (Suitza), Suitzako udalerria.
# Andeetako zibilizazioak

Andeetako zibilizazioak antzinako gizarte konplexuak izan ziren, Hego Amerikako herri indigenak osatuak. Kontinentearen mendebaldean, Ozeano Barearen eta Amazoniaren arteko kostaldeko eta Andearteko haranetan garatu ziren. Eskualde hori zibilizazioaren sorlekuetako bat izan zen, hau da, gizarte konplexua modu autonomoan sortu zen eremu batzuetako bat, hala nola Mesopotamia eta Mesoamerika. Kultura-gune hori gaur egungo Peru, Bolivia eta Txileko iparraldeko eskualde menditsuetan eta kostaldean zabaldu zen, eta eragina izan zuen Argentinan, Kolonbian eta Ekuadorren. Herri horien iraganaren berreraikuntza arkeologiaren bidez egiten da nagusiki, Espainiako konkistaren garaiaren aurreko kontakizun idatzirik ez dagoelako. Horregatik, etengabeko aurkikuntzek berreraikuntza historiko horren birmoldaketak eragin zituzten.
Munduko alde honetako lehen gizarte konplexu ezagunak, Sechín eta Caral, K.a. 4. milurtekoan sortu ziren, egungo Peruko erdialdeko kostaldean. K.a. XII. mendean Chavin edo Cupisniqueko kultura kostalde osoan eta erdialdeko Andeetan zabaldu zen, eta, gainbeheraren ondoren, hainbat eskualde-estilo sortu ziren: Paracas, Vicús, Cajamarca, Moche, Recuay, Lima, Pucará, Nazca, Huarpa eta Tiahuanaco.
VII. mende inguruan, Nazca eta Tiahuanacok Huarparen gainean izan zuten eragina, nekazaritzan eta ureztaketan tokiko garapenei gehituta, Huari sortzea ekarri zuen, hiri-estatu handi eta militarizatu gisa, eta Chavinen eraginpean zegoen eskualdearen zati handi batean hedatu zuen bere nagusitasuna, Tiahuanacota hegoaldean izan ezik. X. mendean Huari eta Tiahuanaco erori zirenean, botere politikoa hainbat kultura-estilotako jaurerrietan zatitu zen. Garai hartan, Lambayeque, Chimú, Chancay, Ychsma, Maranga eta Chincha garatu ziren kostaldean, Chachapyoas, Huamachuco, huancak, chancak, collak, Lupaca, Chiribaya eta inken parean. 1438. urtearen inguruan, Pachacuti inkak Inperio inkaikoa gaur egungo Kolonbiaren hegoalderaino eta Argentinako ipar-mendebalderaino hedatzen du. Kultura-ondorengotza luzeak aldaketa latza izan du Espainiaren Konkistarekin XVI. mendean.
Andeetako zibilizazioen lorpen original batzuk laboreen, ureztatze-kanalen, astronomiaren, teknika arkitektonikoen, ehunen eta kontabilitatearen garapenean daude.

## Erreferentziak

* ↑ Andean archaeology III : north and south. Springer 2006 ISBN 978-0-387-28940-3. PMC 262691131. (Noiz kontsultatua: 2022-01-18).

## Kanpo estekak

* Datuak: Q3122657
# Andelain

Andelain Aisne departamenduko Frantziako udalerria da, Frantzia Garaia eskualdean.

## Ikus, gainera

* Aisne departamenduko udalerrien zerrenda

## Kanpo estekak

* Datuak: Q844190
* Multimedia: Andelain / Q844190
# Andrés Mendieta

Andrés Mendieta Okamika, (Lekeitio, 1945eko otsailaren 12a - ) euskal herritar futbolari ohia da, Valencia CF taldeko atezaina izan zena.

## Biografia

Begoña Kirol Elkartean hasiera eman zion bere karrerari. Hortik Indautxura pasa zen real Madridek 1965ean fitxatu arte. Madrildarrek ez zuten aukerarik eman eta Rayo Vallecanori eta 1968an Deportivo La Coruñari utzi zieten.
Azkenean 1969an Valencia CFk fitxatu eta bertan eman zituen emaitzarik onenak.
1968ko Olinpiar Jokoetan aritu zuen Espainiako futbol selekzio nazionalarekin.
Futbola utzi ondoren, Benicassim aldean bizi da. Hiru seme izan ditu, horietatik bat, Gaizka, futbolaria baita ere.

## Tituluak

* Champions League (1965/66, Real Madrid)

## Erreferentziak

* ↑ El Mundo Deportivo: Un suplente del Coruña que puede ser titular en el Madrid
* ↑ www.sports-reference.com
* ↑ El Mundo: El padre de... Gaizka Mendieta
* ↑ www.linguasport.com

## Kanpo estekak

* Datuak: Q3391544
# Andrés Manuel López Obrador

Andrés Manuel López Obrador (Tepetitán, Macuspana, Tabasco, Mexiko, 1953ko azaroaren 13a), AMLO akronimoaz ere ezaguna, mexikar politikaria, politologoa eta idazlea da. 2018ko Mexikoko hauteskunde federaletara bere burua presidentegai aurkeztu zuen hirugarren aldiz, Juntos Haremos Historia koalizioak babestua, eta hauteskundeok aise irabazi zituen.
1996tik 1999ra Partido de la Revolución Democrática alderdiko presidente izan zen, eta 2000tik 2005era Mexiko Hiriko gobernuburua izan zen.

## Literatura lanak

* Los Primeros Pasos, Tabasco, 1810-1867. Villahermosa, Tabasco: Universidad Juárez Autónoma de Tabasco. 1986. OCLC 21117234.
* Del esplendor a la sombra: la República restaurada, Tabasco 1867-1876. Villahermosa, Tabasco: Universidad Juárez Autónoma de Tabasco. 1988. OCLC 48297841.
* Tabasco, Víctima de un Fraude. Mexiko: Nuestro tiempo. 1990. OCLC 2421602.
* Entre la Historia y la Esperanza: corrupción y lucha democrática en Tabasco. Mexiko : Grijalbo. 1996. OCLC 906604879.
* Fobaproa, expediente abierto: reseña y archivo. Mexiko: Grijalbo. 1999. OCLC 654341802.
* Un proyecto alternativo de nación: hacia un cambio verdadero. Mexiko: Grijalbo. 2004. ISBN 9685956979.
* Contra el desafuero: mi defensa jurídica. Mexiko: Grijalbo. 2005. ISBN 9685957908.
* La mafia nos robó la Presidencia. Mexiko: Grijalbo. 2007. ISBN 9789707802155.
* La gran tentación: el petróleo de México. Mexiko: Grijalbo. 2008. ISBN 9789708105651.
* La mafia que se adueñó de México... y el 2012. Mexiko: Grijalbo Mondadori. 2010. ISBN 9786073100694.
* No decir adiós a la esperanza. Mexiko: Grijalbo. 2012. ISBN 9786073113434.
* Neoporfirismo hoy como ayer. Mexiko: Grijalbo. 2014. ISBN 9786073123129.
* El poder en el trópico. Mexiko: Planeta mexicana. 2015. ISBN 9786070728211.
* Catarino Erasmo Garza Rodríguez ¿Revolucionario o Bandido?. Mexiko: Planeta. 2016. ISBN 9786070733314.
* 2018 La salida. Decadencia y renacimiento de México. Mexiko: Planeta. 2017. ISBN 9786070738739.
* Oye, Trump. Planeta. 2017. ISBN 9786070742644.

## Kanpo estekak

* Datuak: Q318508
* Multimedia: Andrés Manuel López Obrador / Q318508
# Andrés Martínez Trueba

Andrés Martínez Trueba (Florida, 1884ko otsailaren 11 – Ib., 1959ko abenduaren 19a) Uruguaiko irakasle, kimikari eta politikari bat izan zen, 1951 eta 1952 artean presidente konstituzionala, eta 1952 eta 1955 artean Gobernu Kontseilu Nazionaleko presidentea.

## Kanpo estekak

* Datuak: Q522975
* Multimedia: Andrés Martínez Trueba / Q522975
# Andrés Izarra

Andrés Izarra (Caracas, Venezuela, 1969ko maiatzaren 24a -) politikari, kazetari eta Venezuelako Errepublika Bolivartarreko Turismo ministro ohia da. Aurretik, hainbat kargu izan zituen Venezuelako hedabideetan eta politikan, batez ere Hugo Chávez presidentearen gobernuan.

## Kanpo estekak

* Datuak: Q524351
# Andrés Jaso

Andrés Jaso Garde (Melida, 1912 – Cangues d'Onís, Asturias, 1937) nafar futbolaria izan zen, Osasunan, Valencian eta Sporting de Gijónen jokatu zuena.

## Bizitza

Andrés Jaso Melidan jaio zen 1912an. Sporting Melidésen hasi zuen bere kirolari ibilbidea. 1930ean, 18 urte zituelarik, Osasunak kontratatu zuen. Ondoren, Zaragozan, Levanten, Valencian eta Sporting de Gijónen aritu zen. Espainiako Gerra Zibila hasi zenean Asturiasen zegoen. Cangues d'Onísen hil zen 1937an, hegazkin-bonbardaketa batean.
2020ko abuztuan, haren gorpua aurkitzea helburu zuen kanpaina abiarazi zuten futbolariaren senide eta lagunek. Adierazi zutenez, Asturiasko Cangues d'Onísko hobi komun batean lurperaturik egon zitekeen.

## Erreferentziak

* ↑ Andrés Jaso. ciberche.net (Noiz kontsultatua: 2020-8-9).
* 1 2 Eizagirre, Mikel. 1937an desagertu zen Andrés Jaso Osasunako futbolaria topatzeko kanpaina jarri dute abian. Argia astekaria, 2020ko abuztuak 7, CC BY-SA 3.0, argia.eus (Noiz kontsultatua: 2020-8-9).

## Kanpo estekak

* Datuak: Q65684532
# Andrés Montes

Andrés Montes González (1955eko azaroaren 27a, Madril - ib., 2009ko urriaren 16a) espainiar kazetaria eta kirol esataria izan zen.

## Ibilbidea

Aita galiziarra (Antonio Montes Seoane) eta ama Zenaida González Manfugás kubatar pianojolea izan zituen. 1980. urtetik aurrera COPE, Radio Cadena Española, Radio Marca edo Antena 3 Radio (azken honetan José María García irrati esatariarekin batera) hedebideetan jardun zuen. 1995ko abenduaren 1etik aurrera, Antoni Daimiel eta Santiago Segurola kazetariekin batera Espainian Canal + katean NBAko saskibaloi partidak jarraitu zituen.
2006ko apirilean LaSexta espainiar telebista kateak bere fitxaketa iragarri zuen, kate honetan Julio Salinas euskal herritar futbolari-ohia eta Antonio Esteva kazetaria lagun izanik Alemaniako 2006ko Munduko Futbol Txapelketako partiden jarraipena egin zuen. Juan Manuel López Iturriaga euskal herritar saskibaloi jokalari-ohia eta Juan Domingo de la Cruz lagun zituelarik 2006ko Munduko Saskibaloi Txapelketaren jarraipena ere burutu zuten. 2007ko udaldean Iturriaga y Epi jokalari-ohiekin batera Eurobasket 2007 txapelketaren jarraipena gauzatu zuten.
Kirol esatari gisa, bere gaztelaniazko esaldi itsaskor eta umoretsuak zirela eta oroitua da: ¡Porque la vida puede ser maravillosa! ("Bizitza ederra izan daitekelako"), ¿Dónde están las llaves Salinas? ("Non zeudek giltzak Salinas? (Julio Salinas), "¡Fútbol, pasión de multitudes!" ("Futbola, jendetzaren grina"), ¡Fútbol con fatatas! ("Futbola fatatekin!"), ¡Tiki-taka!, ¿Qué me cuentas capitán Narváez? ("Zer diok Narváez kapitaina?"), ¡Tiburónnnnnn! ("Tiburoiiiiii!"), ¡Que vienen los sioux! ("Siouxak badatoz!"), ¡Jugón! (Jokalari!), ¡Wilma, ábreme la puerta! ("Wilma, ireki iezadan atea!!), ¡Ratatatatatatatabere beste ezaugarrietako bat, beti gorbataxo deigarri eta betaurreko bitxiak zeramatzala zen, bai eta ilea zerora moztutako burusoila ere.

## Kanpo estekak

* Andrés Montes kazetariaren ataria (Gaztelaniaz)
* Andrés Montes kazetariaren IMDBko fitxa irakurgai (Gaztelaniaz)
* Datuak: Q2428999
# Andrés Londoño

Andrés Londoño kolonbiar estatubatuar zinema, telebista eta antzerki aktorea da.

## Biografia

Londoño Kolonbian jaio zen, antzezpena ikasi zuen New Yorken, eta gero Los Angelesera joan zen bizitzera. 2005ean Constantine beldurrezko filmean parte hartu zuen, eta urte berean Hank interpretatu zuen HBOko The Comeback telesailean. 2006an Antonio Ramos antzeztu zuen Bones polizia telesailean. 2007an Los Angeleseko FAIF zinemaldian aktore onenaren saria irabazi zuen The Journey filmagatik.
Hurrengo urteetan, Londoñok Mistresses, The Unit, Modern Family telesaioetan parte hartu zuen, besteak beste. Crew 2 Crew italiar filmean parte hartu zuen, eta nazioartean saritutako Kingdoms Of Grace film kanadarrean. Azken urteotan Óscar Díaz antzeztu du Fear the Walking Dead telesail apokaliptikoan, Nicolás Gamero Netflix-eko Distrito Salvaje telesailean eta Enrique Clavel Netflix-eko Narcos: Mexico telesailean. 2020an Romeo Is Breathing film laburra idatzi, zuzendu eta protagonista izan zen, Dublingo DUBSMARTFF jaialdian hautatua. Gaur egun Castillon antzezte du HBOko Mil Colmillos telesailean.

## Erreferentziak

* ↑ «Andres Londono» El Colombiano.
* ↑ «Natalia Reyes y actores colombianos que han triunfado en Hollywood» El Tiempo 2019ko apirilaren 22a.
* ↑ «Mil colmillos, una serie hecha en Colombia» SOHO 2018-09-26.

## Kanpo estekak

* Datuak: Q65021588
# Andrés López Larruzea

1940ko hamarkadan, Muxikan, Gernikatik hurbil dagoen herri batean, Andrés López Larruzea. izeneko erlojugile itsu bat bizi izan zen. Bai, lehen erlojugile itsua eta, beharbada, bakarra Europan!
Muxikako baserri handi batean bizi zen, Bilbotik Gernikarako errepidetik 25 metrotara. Itsutasuna zela medio, nekazaritzan lan egitea ezinezkoa zenez erlojugile izatea erabaki zuen.
Ordua ematen duten eliza-kanpaiak entzuten zituen bakoitzean, haiengatik erakarrita sentitzen zen eta erlojuak konpontzearen gaineko pentsamenduak bere buruari etortzen zitzaizkion. Jainkozale zenez Jainkoari eskatzen zion pazientzia bere helburua betetzeko egiazki behar izango luke eta. Urteak eman zituen erlojuak konpontzen ikasten baina, azkenean lortu zuen eta aditu bihurtu zen.
Hain handia zen bere entzutea erlojuak konpontzen, ezen inguruetako herrietatik eramaten baitzizkioten erlojuak eta gure erlojugileak inoiz ez zuen egiten porrot.
1945eko otsailean , Cuadernos de relojería agerkariko kazetariak galdetu zion nola ikasi zuen erlojuak konpontzen eta berak hala erantzun zion:
| « | Inork ez ezer zidan irakatsi, neure kabuz ikasi nuen egonarri handiz. Luze eman nuen iratzargailu batekin adiskide gisa. Guztiz desmuntatu nuen eta piezaz pieza jakin nuen nola funtzionatzen zuen, eta atzamarrekin ezin izaten nuenean, ahoan jarri eta mihiarekin lagunduta, zulo txikienetara iristen nintzen. Horrela, zehaztasunez lortu nuen ezagutzea osagai guztien itxura, tamaina eta gogortasuna. Eginkizun horrek denbora luze eraman zidan baina, horrekin tematu egin nintzen erlojuaren mekanismoa sakon ezagutu arte. | » |
Muxikako erlojua konpondu izana berari esleitzen zaio, baita ehunka iratzargailu, horma erloju, kuku-erloju ere, bai bere herritatik bai inguruetako herrietatik auzokoek eramaten zizkioten haien erlojuak konpontzera.

## Erreferentziak

* Datuak: Q25473759
# Andrés Nagel

Andrés Nagel Tejada (Donostia, Gipuzkoa, 1947ko abuztuaren 15a - ) Euskal Herriko eskultore, margolari eta grabatzailea da.
Arkitektura Iruñeko Nafarroako Unibertsitatean ikasi ondoren, bidaiatu eta artista bilakatu zen. 1968an lehendabiziko erakusketa egin zuenetik hainbat erakusketa izan ditu; galeria, museo eta azoka askotan erakutsi ditu bere obrak.
Bere ibilbide artistikoaren hasieratik, forma tradizionalak hautsi nahi izan ditu, eta iraultza estetikoa bultzatu du bere artelanekin. Surrealismoaren (begirada harrigarri umoretsuak), abstrakzioren, espresionismoren, pop artearen (koloretsua eta kaletarra) edota dadaismoaren eraginak bateratzen ditu bere lanean. Azken urteotan sortutako lanak 1999an erakutsi zituen, Donostiako Koldo Mitxelena Kulturuneak eskaini zion Fuera de Servicio erakusketa handian.

## Eskulturak
### Bartzelonan

Bartzelonan "El Drac" dago, txirrista moduko eskultura. Espainia Industrialaren plazan dago jarrita.

### Donostian

Ibaeta auzoko Europa plazan "Izenbururik gabe" eskultura dago. Eskultura 1996tik dago kalean jarrita. Hiru hanketako zaldi erraldoi bat da. Biribilgunearen urbanizazioak eskulturari inguru naturala eskaini dio, pinu batzuen artean. Hasierako urtetan lainoa sortzeko sistema zuen baina, arriskutsua zela eta, kendu egin zen.

### Amorebieta-Etxano

2003tik erdigunean dago kokatuta. Eskultura polemikoa izan zen zeren eta egilearen baimenik gabe, udalak tokiz aldatu zuen. Herrian "Patata" bezala ezagutzen dute.

## Iruditegia

* Donostiako Campuseko biribilgunean Andres Nagelen eskultura dago.
* Donostiako Europa Plazako biribilguneko eskultura (Izenbururikgabea)
* Amorebieta-Etxanoko "Patata".
* "El Drac", Bartzelonan.
* Bartzelonako eskulturaren beste ikuspuntua.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ www.euskomedia.org/aunamendi/97686|Auñamendi Entziklopedia
* ↑ Martin, Xabier. (2006-02-03). «Sentsazioen mundu bat» Berria.
* ↑ http://www.sansebastianturismo.com/images/ssturismo/pdf/Esculturas_en_san_sebastian.pdf

## Kanpo loturak

* Andres Nagelen webgune ofiziala.
* Datuak: Q5675986
* Multimedia: Andrés Nagel / Q5675986
# Antikristo

Antikristoa, kristau teologian, Kristoren antagonista da. Antikristoa da Bibliako profezia batzuk betetzeko arduraduna. Antikristo hitzaren erabilera Joanen gutunetan baino ez da egiten. Bertan garaien bukaeran egon behar den manifestazioari egiten dio erreferentzia, Kristoren arerio garrantzitsuena dela aipatuz, eta apostasian manifestazio honen antizipazioa gertatzen dela esaten zuen.

## Kanpo estekak

* Datuak: Q174546
* Multimedia: Antichrist / Q174546
# Antilla

    Artikulu hau Orioko hondartzari buruzkoa da; beste esanahietarako, ikus «Antillak».
Antilla Gipuzkoako hondartza bat da. Orioko udalerrian kokatuta dago, Oria ibaiaren bokalearen ondoan eta Kukuarriren, itsasoraino malda malkartsuak dituen mendiaren, babesean dago.

## Ezaugarriak

Hondartzak 220 metroko luzera dauka eta Orioko erdigunetik 1.300 metrora dago. 1997an berriztatu zuten hareatza, eta 3.500 metro koadro ditu egun. Harearen kolorea gorrizka da eta harea larria motatakoa.
Alboan, haurrentzako jolastokia duen parke ederra, kanpina eta itsas-pasealekua daude. Horrez gain, hiru jatetxe daude hondartzaren sarreran.
Egungo hondartzaren atzealdean dunak eta bertako landareak berreskuratzeko esparruak babestu egin dira. Orokorrean, jendeak zainduak izan dira eta, ondorioz, landareak zabaltzen ari dira. Dunen ekosistema oso zigortua izan da euskal kostaldean eta gutxi dira gelditzen diten horrelako naturguneak.

## Erreferentziak

* ↑ https://turismoa.euskadi.eus/eu/hondartzak-urtegiak-ibaiak/antilla-hondartza/aa30-12375/eu/
* ↑ https://www.gipuzkoa.eus/eu/web/ingurumena/hondartzak/informazioa/orio/antilla

## Ikus, gainera

* Oribartzar

## Kanpo estekak

* Hondartzari buruzko informazioa.
* Zuzeneko irudiak web-kameraren bidez.
* Datuak: Q28120241
* Multimedia: Beach of Antilla, Orio / Q28120241
# Antilla Frantsesak

Antilla Frantsesak (frantsesez: Antilles françaises) Karibe itsasoan Frantziaren agindupean uharteak dira. Nagusiak Martinika eta Guadalupe dira; Guadalupen beste bost uharte txikiago daude:
* Marie-Galante
* Îles des Saintes
* La Désirade
* Saint Barthélemy, lehen Guadaluperen menpe zegoen baina 2007ko uztailaren 15tik itsasoz haraindiko kolektibitatea da.
* Saint Martin (alde bat), lehen Guadaluperen menpe zegoen baina 2007ko uztailaren 15tik itsasoz haraindiko kolektibitatea da.
1946tik Guadalupe (bere dependentziekin batera) eta Martinika Itsasoz haraindiko Frantziaren departamenduak dira.

## Ikus, gainera

* Antillak
* Antilla Txikiak
* Antilla Handiak
* Espainiar Antillak
* Holandarren Antillak

## Kanpo estekak

* Alma viajera Antillas Francesas
* Datuak: Q21022
* Multimedia: French Antilles / Q21022
# Antilla Txikiak

Antilla Txikiak Karibe itsasoko uharte-multzo bat da, Erdialdeko Amerikan, Ozeano Atlantikoaren aldean. Antilla uharteetako txikienak dira; Antilla Handien hego-ekialdera uharte-arkua eratzen dute, eta Puerto Ricotik Venezuelara arteko eremua hartzen dute.
Herrialde independente hauetako parte dira: Antigua eta Barbuda, Bahamak, Barbados, Dominika, Grenada, Saint Kitts eta Nevis, Saint Vincent eta Grenadinak, Santa Luzia eta Trinidad eta Tobago. Antilla Txikietako irlaren baten jabetza beste herrialde hauek dute: Ameriketako Estatu Batuak, Frantziak, Herbehereek, Erresuma Batuak eta Venezuelak.
Uharte hauek dira Antilla Txikietako nagusiak: Trinidad, 4.768 km²; Martinika, 1.101 km²; Margarita, 1.072 km²; Basse-Terre, 848 km²; Dominika, 749 km²; Cozumel, 647 km²; Santa Luzia, 622 km²; eta Grande-Terre, 588 km².
Uharte bolkanikoak dira; gehienak Karibe itsasoko ekialdera daude, Ozeano Atlantikoak duen mendebaldeko mugan. Hain zuzen ere, Antilla Txikietako irla batzuk Ipar Ozeano Atlantikoko hego-ekialdeko eremuan daude, Hego Amerikako gaineko aldean. Irla batzuk subdukzioz sortu ziren.
Irletan hizkuntza hauek egiten dira: ingelesa, frantsesa, gaztelania, papiamentoa eta nederlandera.

## Klima

Klima tropikal beroa daukate, haize alisioek leunduta. Ozeano Atlantikotik datozen ekaitzak ere izaten dituzte. Bi urtaro izaten dituzte orokorki:
* Urtaro hotz eta lehorra, abendutik ekainera
* Urtaro bero eta hezea, ekainetik abendura, urakan sasoia

## Erreferentziak

* ↑ Euskaltzaindia. (2012-05-25). 170. araua: Amerikako toponimia. .

## Kanpo estekak

* Datuak: Q93259
* Multimedia: Lesser Antilles / Q93259
# Antilletako itsaslasterra

Antilletako itsaslasterra ur epeleko itsaslasterra da, Karibe itsasoa eta Ozeano Atlantikoa bereizten dituen uharte-katearen ipar-mendebaldetik igarotzen dena, hau da, Antilla Handietako kosta atlantikotik igarotzen dena. Atlantikoko Iparraldeko itsaslaster ekuatorialaren luzapena da.
Itsaslaster honek osatu egiten du Ozeano Atlantikoan dagoen erloju-orratzen noranzko bereko zikloa. Karibeko arrantzaleek erabiltzen dute arrantza egiteko. Itsaslasterrak daraman ura Sargazoen itsasoko ur bera da.
Antilletako itsaslasterrak Mexikoko golkotik datorrenarekin bat egiten duenean, Golkoko itsaslasterra sortzen da, munduko garrantzitsuenetako bat.

## Erreferentziak

* ↑ Euskaltzaindia. (2012-10-18). 172. araua: Itsaslasterren izenak, itsasgune batzuen izenak eta Antartikako toponimia. (Noiz kontsultatua: 2013-02-10).

## Kanpo estekak

* Datuak: Q577367
* Multimedia: Antilles Current / Q577367